অ্যাডাম্‌স রিব জর্জ কিউকর পরিচালিত ১৯৪৯ সালের মার্কিন প্রণয়ধর্মী হাস্যরসাত্মক নাট্য চলচ্চিত্র। এই চলচ্চিত্রের চিত্রনাট্য লিখেছেন রুথ গর্ডন ও গারসন ক্যানিন। এতে শ্রেষ্ঠাংশে অভিনয় করেন স্পেন্সার ট্রেসি ও ক্যাথরিন হেপবার্ন, তারা বিবাহিত আইনজীবী চরিত্রে অভিনয় করেন যারা আদালতে একে অপরের বিপক্ষে লড়াই করেন। জুডি হলিডে তৃতীয় প্রধান অভিনয়শিল্পী হিসেবে কাজ করেন। চলচ্চিত্রটির সুর করেছেন মিকলোশ রোজা, কেবল "ফেয়ারওয়েল, অ্যামান্ডা" গানটির রচনা করেছেন কোল পর্টার।  চলচ্চিত্র মুক্তির পর সমাদৃত হয় এবং ধ্রুপদী প্রণয়ধর্মী হাস্যরসাত্মক চলচ্চিত্র হিসেবে গণ্য হয়। গর্ডন ও ক্যানিন এই চলচ্চিত্রের জন্য শ্রেষ্ঠ কাহিনি ও চিত্রনাট্য বিভাগে একাডেমি পুরস্কারের মনোনয়ন লাভ করেন। এটি এএফআইয়ের ১০০ বছর...১০০ চলচ্চিত্র ও অনুরাগ তালিকার জন্য মনোনীত হয় এবং এএফআইয়ের ১০০ বছর...১০০ হাসি তালিকায় #২২তম স্থান লাভ করে।   কুশীলব    মূল্যায়ন   বক্স অফিস  মেট্রো-গোল্ডউইন-মেয়ারের নথি অনুসারে, চলচ্চিত্রটি মার্কিন যুক্তরাষ্ট্র ও কানাডায় $২,৯৭১,০০০ এবং এর বাইরে $৯৭৬,০০০ উপার্জন করে, যা থেকে আয় হয় $৮২৬,০০০।   সমালোচনামূলক প্রতিক্রিয়া  পর্যালোচনা সংগ্রাহক ওয়েবসাইট রটেন টম্যাটোসে ২৮টি পর্যালোচনার ভিত্তিতে ৮.০৪/১০ গড়ে চলচ্চিত্রটির রেটিং স্কোর ৯৬%। ওয়েবসাইটটির সমালোচনামূলক ঐকমত্যে বলা হয়, "গারসন ক্যানিনের বুদ্ধিদীপ্ত, পরিশীলিত চিত্রনাট্যের সাথে মিলে গিয়ে জর্জ কিউকর, স্পেন্সার ট্রেসি ও ক্যাথরিন হেপবার্ন সকলেই এই ধ্রুপদী হাস্যরসাত্মক অ্যাডামস রিব-এ সেরা রূপে ছিলেন।"   পুরস্কার ও স্বীকৃতি  ১৯৫১ সালে প্রদত্ত ২৩তম একাডেমি পুরস্কারে রুথ গর্ডন ও গারসন ক্যানিন এই চলচ্চিত্রের জন্য শ্রেষ্ঠ কাহিনি ও চিত্রনাট্য বিভাগে একাডেমি পুরস্কারের মনোনয়ন লাভ করেন।  "সাংস্কৃতিক, ঐতিহাসিক ও নান্দনিকভাবে গুরুত্বপূর্ণ" বিবেচনায় লাইব্রেরি অব কংগ্রেস ১৯৯২ সালে চলচ্চিত্রটিকে মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে।  চলচ্চিত্রটি আমেরিকান ফিল্ম ইনস্টিটিউটের নিম্নোক্ত তালিকায় স্বীকৃতি পেয়েছে:  ২০০০: এএফআইয়ের ১০০ বছর...১০০ হাসি – #২২  ২০০৮: এএফআইয়ের ১০ সেরা ১০:  #৭ প্রণয়ধর্মী হাস্যরসাত্মক চলচ্চিত্র   তথ্যসূত্র    বহিঃসংযোগ           Adam's Rib essay by Daniel Eagan in America's Film Legacy: The Authoritative Guide to the Landmark Movies in the National Film Registry, A&C Black, 2010 , pages 429-430   বিষয়শ্রেণী:১৯৪৯-এর চলচ্চিত্র বিষয়শ্রেণী:১৯৪৯-এর প্রণয়ধর্মী হাস্যরসাত্মক চলচ্চিত্র বিষয়শ্রেণী:১৯৪৯-এর হাস্যরসাত্মক নাট্য চলচ্চিত্র বিষয়শ্রেণী:১৯৪০-এর দশকের নারীবাদী চলচ্চিত্র বিষয়শ্রেণী:১৯৪০-এর দশকের আইনি চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন হাস্যরসাত্মক নাট্য চলচ্চিত্র বিষয়শ্রেণী:মার্কিন প্রণয়ধর্মী হাস্যরসাত্মক চলচ্চিত্র বিষয়শ্রেণী:মার্কিন নারীবাদী হাস্যরসাত্মক চলচ্চিত্র বিষয়শ্রেণী:মার্কিন সাদাকালো চলচ্চিত্র বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র বিষয়শ্রেণী:জর্জ কিউকর পরিচালিত চলচ্চিত্র বিষয়শ্রেণী:মেট্রো-গোল্ডউইন-মেয়ারের চলচ্চিত্র বিষয়শ্রেণী:নিউ ইয়র্ক শহরের পটভূমিতে চলচ্চিত্র বিষয়শ্রেণী:লস অ্যাঞ্জেলেসে ধারণকৃত চলচ্চিত্র বিষয়শ্রেণী:আইনজীবী সম্পর্কে চলচ্চিত্র বিষয়শ্রেণী:টেলিভিশন অনুষ্ঠানে উপযোগকৃত চলচ্চিত্র বিষয়শ্রেণী:মার্কিন আদালতের চলচ্চিত্র বিষয়শ্রেণী:পুনর্বিবাহ চলচ্চিত্রের হাস্যরস বিষয়শ্রেণী:১৯৪০-এর দশকের মার্কিন চলচ্চিত্র বিষয়শ্রেণী:মার্কিন প্রণয়ধর্মী হাস্যরসাত্মক নাট্য চলচ্চিত্র বিষয়শ্রেণী:১৯৪০-এর দশকের ইংরেজি ভাষার চলচ্চিত্র বিষয়শ্রেণী:ইংরেজি ভাষার প্রণয়ধর্মী হাস্যরসাত্মক নাট্য চলচ্চিত্র